Gedig: GroenspreeuArgieffoto (Foto: HebiFot, Pixabay) Die digter is ŉ leuenaar wat altyd die waarheid praat – Jean Cocteau Jy kan die groenspreeu nie vertrou, hy lieg die aarde pimpelblou. Hy fluit die hemel lowergroen, paljas ŉ pruim tot perlemoen. Hy tierelier die suring soet die katjiepiering swart soos roet. Hy vonkel, konkel, toor die son tot ŉ ranonkelrooi ballon. Die groenspreeu is ŉ kunstenaar – soms lieg hy selfs die waarheid waar.